आरटीई के तहत अभिवंचित वर्ग के 246 की जगह मात्र 91 छात्रों का ही दाखिला
मान्यताप्राप्त निजी विद्यालयों को उपायुक्त ने 28 फरवरी तक यह जानकारी देने का निर्देश दिया था कि उनके यहां नि:शुल्क अनिवार्य बाल शिक्षा अधिकार अधिनियम के तहत अभिवंचित वर्ग के कितने बच्चों का एडमिशन लिया गया। इसके बावजूद 24 में 11 स्कूलों ने इसकी जानकारी अबतक नहीं दी है। हालांकि जिन स्कूलों ने यह जानकारी नहीं दी है, उन्होंने इसकी वजह अल्पसंख्यक विद्यालय कंपनी द्वारा संचालित होना बताया। चाईबासा के संत जेवियर्स इंग्लिश मीडियम स्कूल की ओर से विभाग को बताया गया कि यह स्कूल अल्पसंख्यक बच्चों का है। इस वजह से उनके लिए ऐसे बच्चों के दाखिले की जानकारी देना जरूरी नहीं है। वहीं नोवामुंडी में चल रहे गुवा डीएवी स्कूल की ओर से तर्क दिया गया कि यह कंपनी द्वारा संचालित है। कंपनी क्षेत्र में जनकल्याण का काम करता है। लिहाजा उनके लिए भी यह जानकारी देना जरूरी नहीं है। वहीं चक्रधरपुर के निश्चिंतपुर में प्रस्तावित निजी उवि ने जिला शिक्षा अधीक्षक को बताया है कि छात्रों की संख्या कम रहने के कारण यह स्कूल बंद हो गया है। जिन 13 स्कूलों ने आरटीई एक्ट के तहत अभिवंचित वर्ग के 25 फीसदी बच्चों की रिपोर्ट सौंपी है, उनके अनुसार इन स्कूलों में वर्ष 2016-17 में ऐसे बच्चों की संख्या बढ़ी है। इस वर्ष इन स्कूलों में 91 बच्चों का नामांकन किया गया, जबकि वर्ष 2015-16 के सत्र में 76 बच्चों का दाखिला लिया गया था। इन स्कूलों में प्रवेश कक्षा में अभिवंचित वर्ग के कुल 998 बच्चे नामांकित हैं।
इन स्कूलों ने सौंपी प्रवेश कक्षा की रिपोर्ट
स्कूलका नाम दाखिल 2016-17 में बच्चे दाखिला
सिद्दू-कान्हू शिशु निकेतन, करंजो 40 7
कान्सेप्ट पब्लिक स्कूल, सीकेपी 48 0
मधुसूदन पब्लिक स्कूल, आसनतलिया 80 11
प्रस्तावित हाईस्कूल, निश्चिंतपुर 30 0
सरस्वती शिशु विद्या मंदिर, जगन्नाथपुर 40 10
केरला इंग्लिश मीडियम स्कूल, जगन्नाथपुर 120 14
संत तेरेसा मवि, झींकपानी 100 14
आरटीसी पब्लिक मवि, मनोहरपुर 40 10
पद्मावती सरस्वती शिशु विद्या मंदिर, चाईबासा 60 3
सूरजमल जैन डीएवी पब्लिक स्कूल, चाईबासा 160 11
संत विवेका इंग्लिश मवि, चाईबासा 200 7
10 मार्च से ले सकेंगे दाखिला
इसमामले के नोडल पदाधिकारी सह जिला शिक्षा अधीक्षक ने प्रवेश कक्षा में 25 फीसदी सीट पर आर्थिक सामाजिक रूप से अभिवंचित समूह के बच्चों के नामांकन के लिए 5 मार्च तक कार्यालय से प्रपत्र प्राप्त कर लेने का निर्देश जारी किया है। वहीं 6 मार्च तक इस प्रपत्र को जमा करने की अंतिम तिथि तय की गई है। इसके बाद 10 मार्च को स्कूलों को ऐसे बच्चों की सूची प्रकाशित करनी होगी। साथ ही दाखिला लेने का काम भी इसी दिन से शुरू हो जाएगा।
31तक भरी जाएंगी खाली सीटें
दाखिलेके बाद भी यदि सीटें खाली रह जाती हैं तो इन्हें भरने के लिए ऐसे स्कूलों को दूसरी सूची भी निकालनी होगी। डीएसई ने निजी स्कूलों में अभिवंचित वर्ग के बच्चों से 25 फीसदी सीटों को भरने के लिए प्रथम चरण के नामांकन की अंतिम तिथि 31 मार्च तय की है।
बढ़ेंगीनिजी स्कूलों की संख्या
शिक्षाविभाग जिले के मान्यता प्राप्त गैर मान्यता प्राप्त 170 स्कूलों के आय और व्यय सहित कुल नामांकित बच्चों की रिपोर्ट खंगाल रहा है। इस क्रम में विभाग को पता चला कि जिले में निजी स्कूलों की संख्या 170 से कहीं ज्यादा है। लिहाजा विभाग की ओर से इस साल जिले में निजी स्कूलों की संख्या बढ़ने के आसार भी जताए जा रहे हैं।
खालीरह गईं कई सीटें
जिलेके 13 स्कूलों द्वारा सौंपी गई रिपोर्ट के अनुसार, इनमें से ज्यादातर स्कूलों को अभिवंचित वर्ग की तय सीट से कम बच्चे मिले। लिहाजा इन स्कूलों में पूरी सीट नहीं भर पाईं और कई सीटें खाली रह गईं। इन स्कूलों में 25 फीसदी के हिसाब से अभिवंचित वर्ग के कुल 246 बच्चों का दाखिला लेना था, लेकिन 91 का ही दाखिला हुआ।
hin_Deva hin_Deva hin_Deva hin_Deva kas_Deva kas_Deva kas_Deva bho_Deva awa_Deva kas_Deva mai_Deva awa_Deva bho_Deva awa_Deva bho_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva